Google prezanton telefonin inteligjent Pixel
Hap madhor drejt integrimit në tregun 400 miliard dollarë të telefonave inteligjentë
Gjigandi Google ka ndërmarrë një hap tjetër drejt integrimit në tregun 400 miliardë dollarësh të telefonave inteligjentë. Firma teknologjike shpalosi linjën e re të telefonave inteligjentë të quajtur Pixel, gjatë një prezantimi të martën në San Françisko. Ndërsa programi Android nga Google është sistemi operues i miliona telefonave inteligjentë në mbarë botën, gjigandi i internetit prezantoi linjën e re të telefonave Pixel. Rick Osterloh është zëvendës president i firmës për pjesët teknologjike Përveç një kamera të teknologjisë së lartë dhe baterisë së fuqishme, telefoni i ri Pixel do të ketë edhe një program të ri dixhital që synon të ndihmojë përdoruesin të quajtur “Google Assistant”. Sipas drejtorit ekzekutiv Sundar Pichai, programi është i bazuar tek teknologjia e inteligjencës artificiale, për të krijuar një sistem personal për çdo përdorues. Kompania thotë se telefonat e modelit Pixel do të funksionojnë me programin Android, por një variant më të shpejtë të tij, që gjendet në shumë telefona inteligjent, përfshi modelin Galaxy 7 të Samsung-ut. Ky nuk është hapi i parë i Google në tregun e telefonave inteligjentë. Në të shkuarën, kompania ka tregëtuar telefonë dhe tabletë nën markën Nexus. Pixel pritet të shitet për 646 dollarë, që është thuajse i njëjtë me konkurentët Iphone dhe Galaxy.